Vist el que estableixen el capítol IX del Decret legislatiu 3/2002, de 24 de desembre (DOGC núm. 3791A, de 31.12.2002); la Llei 38/2003, de 17 de novembre, general de subvencions (BOE núm. 276, de 18.11.2003), i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre general de subvencions (BOE núm. 176, de 25.7.2006);
Atès que anualment la Llei de pressupostos de la Generalitat de Catalunya preveu una partida a repartir entre les organitzacions sindicals de Catalunya per a la realització d'activitats de mediació i formació sindical i d'assessorament jurídic i econòmic;
Vista la Llei 6/2011, de 27 de juliol, de pressupostos de la Generalitat de Catalunya per al 2011 (DOGC núm. 5931, de 29.7.2011);
D'acord amb els informes previs de l'Àrea Jurídica d'Ocupació i Relacions Laborals de la Secretaria d'Ocupació i Relacions Laborals i de la Intervenció Delegada, a proposta del director o la directora de Serveis i en ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aquesta Ordre té per objecte aprovar les bases reguladores dels ajuts a organitzacions sindicals amb representació a Catalunya que duguin a terme activitats de mediació i formació sindical i d'assessorament jurídic i econòmic i obrir la convocatòria per a la presentació de sol·licituds per a l'any 2011.
2.1 Anualment, el conseller o consellera d'Empresa i Ocupació dictarà una resolució de convocatòria per a la presentació de sol·licituds per a l'obtenció de les subvencions previstes en aquesta Ordre que es publicarà al Diari Oficial de la Generalitat de Catalunya, la qual indicarà la disposició on consten les bases reguladores, el termini per a la presentació de sol·licituds, l'aplicació pressupostària a la qual s'ha d'imputar i la quantia màxima destinada.
2.2 En el supòsit que un cop resolta la convocatòria de les subvencions previstes en aquesta Ordre no s'hagués esgotat l'import màxim destinat per a l'exercici corresponent, o en el cas que el Departament d'Empresa i Ocupació obtingui fons addicionals destinats a les accions regulades en aquesta Ordre, o en el cas que es produeixin renúncies o revocacions de les subvencions, es podrà, amb el romanent que quedi o amb l'import d'aquests fons addicionals, obrir una nova convocatòria per a la concessió de subvencions per al desenvolupament de les accions previstes en aquesta Ordre, mitjançant una resolució del conseller o consellera d'Empresa i Ocupació.
3.1 El termini de presentació de sol·licituds per als ajuts que regula aquesta Ordre per al 2011 serà de 7 dies hàbils a comptar de l'endemà de la publicació d'aquesta Ordre al Diari Oficial de la Generalitat de Catalunya.
3.2 Les sol·licituds per a la concessió dels ajuts que preveu aquesta Ordre es presentaran d'acord amb el que estableix l'article 8, i s'acompanyaran amb la documentació establerta en aquest article.
3.3 La representativitat de les organitzacions sindicals a què fa referència l'article 7.2 d'aquesta Ordre ha de referir-se a la data 1 de gener de 2011.
Quantia màxima per a l'any 2011
L'import destinat per a l'any 2011 a l'atorgament dels ajuts a les organitzacions sindicals per a la mediació i la formació sindical i l'assessorament jurídic i econòmic és de 247.766,50 euros, a càrrec de la partida pressupostària IU01 D/484000100/3360/0000 del pressupost de la Generalitat de Catalunya per al 2011.
Els ajuts regulats en aquesta Ordre es distribuiran entre les organitzacions sindicals per a la mediació i la formació sindical i l'assessorament jurídic i econòmic.
6.1 Poden ser beneficiaris dels ajuts previstos en aquesta Ordre les organitzacions sindicals, excloses les coalicions sindicals, amb representació a Catalunya amb un nombre mínim de 150 delegats/des a Catalunya que duguin a terme activitats de mediació i formació sindicals i d'assessorament jurídic i econòmic, i que compleixin els requisits següents:
a) En el cas de tenir 50 treballadors o més, donar ocupació almenys a un 2% de treballadors amb disminució sobre el nombre total de l'entitat o compliment de les mesures alternatives, de conformitat amb el que disposen l'article 38 de la Llei 13/1982, de 7 d'abril, d'integració dels disminuïts (BOE de 30.4.1982); el Reial decret 364/2005, de 8 d'abril (BOE de 20.4.2005), i el Decret 246/2000, de 24 de juliol (DOGC núm. 3196, de 2.8.2000).
b) No trobar-se en els supòsits de l'article 13 de la Llei 38/2003, de 17 de novembre, general de subvencions (BOE núm. 276, de 18.11.2003).
c) Trobar-se al corrent del compliment de les obligacions tributàries i davant de la Seguretat Social, d'acord amb el que preveu la Llei 38/2003, de 17 de novembre, general de subvencions.
d) Complir les obligacions tributàries davant la Generalitat, d'acord amb l'article 98.3 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
e) Complir els requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 7.1.1998).
f) No haver estat sancionat, en resolució ferma, per la comissió d'infracció greu en matèria d'integració laboral de disminuïts, o molt greu en matèria de relacions laborals o en matèria de Seguretat i Salut en el treball, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost.
g) Disposar d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
h) En el cas que la sol·licitant sigui una organització sindical amb una plantilla igual o superior a vint-i-cinc persones, indicar els mitjans que utilitzen per prevenir i detectar casos d'assetjament sexual i d'assetjament per raó de sexe i dels que utilitzen per intervenir-hi en els seus centres de treball.
i) Complir amb les obligacions establertes als articles 90 bis i 92 bis del Text refós de la Llei de finances públiques de Catalunya.
6.2 En la resolució de convocatòria que anualment es publiqui es determinarà la data a la qual s'ha de referir la representació acreditada en les eleccions als òrgans de representació dels treballadors a l'empresa.
El compliment d'aquests requisits s'acreditarà mitjançant l'aportació de la documentació que preveu l'article 8 d'aquesta Ordre.
7.1 La totalitat de l'import destinat a aquests ajuts del corresponent exercici pressupostari es distribuirà proporcionalment, d'acord amb el que preveu l'apartat 2 d'aquest article, entre les organitzacions sindicals que compleixin els requisits establerts a l'article 6 d'aquesta Ordre.
7.2 La quantitat que es concedirà en concepte d'ajut a cada organització sindical que compleixi els requisits establerts a l'article 6 d'aquesta Ordre, s'assignarà proporcionalment al nombre de representants sindicals elegits per sindicats legalment constituïts obtingut el dia que s'estableixi en la convocatòria per a la presentació de les sol·licituds corresponents.
Aquesta informació serà proporcionada per les oficines públiques d'eleccions dels diferents Serveis Territorials del Departament d'Empresa i Ocupació.
A aquest efecte, no es computen els resultats obtinguts en les eleccions fetes entre el personal funcionari i estatutari al servei de les administracions públiques a Catalunya.
Presentació de les sol·licituds i documentació
8.1 Les sol·licituds per a l'obtenció dels ajuts previstos en aquesta Ordre s'hauran de presentar en el model normalitzat que estarà a disposició dels sol·licitants al web del Departament d'Empresa i Ocupació [URL] o al Registre del Departament d'Empresa i Ocupació (pg. de Gràcia, 105, 08008 Barcelona).
8.2 Les sol·licituds es presentaran a nom de la candidatura mitjançant la qual es va obtenir la representació esmentada a l'article 7.2, al Registre del Departament d'Empresa i Ocupació (ps. de Gràcia, 105, 08008 Barcelona) i s'adreçaran a la Secretaria General, o mitjançant qualsevol de les maneres i a les dependències que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
8.3 Les sol·licituds han d'anar acompanyades amb la documentació següent:
a) Fotocòpia compulsada de la targeta d'identificació fiscal i autorització per a la comprovació del document d'identitat de la persona que actua en nom i representació de l'entitat sol·licitant.
b) Còpia compulsada de l'escriptura de constitució i dels estatuts, còpia compulsada del document acreditatiu de poders per actuar com a representant legal de l'entitat, i documents acreditatius de la inscripció de l'entitat en el registre corresponent.
c) Full de domiciliació bancària degudament emplenat, d'acord amb el model del Departament d'Economia i Finances disponible a la pàgina web d'Internet, http://www.gencat.cat/economia/serveis/models/index.html.
d) Declaració del compliment de la quota de reserva per a la integració social de disminuïts, establerta en un 2% per a les empreses amb 50 o més treballadors/ores, o declaració conforme s'apliquen les mesures alternatives d'acord amb el que disposen el Reial decret 364/2005, de 8 d'abril (BOE de 20.4.2005), i el Decret 246/2000, de 24 de juliol (DOGC núm. 3196, de 2.8.2000).
e) Declaració conforme compleix els requisits establerts als articles 31.2, 32.3 i 36.4 de la Llei 1/1998, de 7 de gener, de política lingüística.
f) Declaració expressa conforme no s'incorre en cap dels supòsits previstos a l'article 13 de la Llei 38/2003, de 17 de novembre, general de subvencions.
g) Declaració de l'existència d'altres subvencions o ajuts públiques o privades, nacionals o internacionals, pel mateix concepte, amb indicació del programa al qual s'acull, de la quantia sol·licitada, del percentatge que suposen del cost total del projecte, de si es troben en fase de sol·licitud o concessió i amb càrrec a quina entitat pública o privada s'ha sol·licitat.
En el cas de no haver-ne sol·licitat d'altres, caldrà adjuntar una declaració responsable en aquest sentit.
h) Declaració responsable d'estar al corrent del pagament de les obligacions amb la Tresoreria General de la Seguretat Social, de les obligacions tributàries amb l'Estat i la Generalitat.
i) Declaració expressa per part de l'empresa sol·licitant conforme no ha estat sancionada, en resolució ferma, per la comissió d'infracció greu en matèria d'integració laboral de persones amb discapacitat o molt greu en matèria social o en matèria de seguretat i salut en el treball, de conformitat amb el Text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.
j) Declaració conforme disposen d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
k) Declaració del compliment de l'obligació, en el cas de organitzacions sindicals amb una plantilla igual o superior a vint-i-cinc persones, indicar els mitjans que utilitzen per prevenir i detectar casos d'assetjament sexual i d'assetjament per raó de sexe i dels que utilitzen per intervenir-hi en els seus centres de treball.
El compliment de les regles establertes pels apartats a), b), c) i d) de l'article 90 bis del Text refós de la Llei de finances públiques de Catalunya.
8.4 Les declaracions del apartats d), e), f) g), h), i), j) i k), així com l'autorització de l'apartat a), s'inclouen dins de l'imprès de sol·licitud.
El certificat de l'apartat h) l'obtindrà directament l'òrgan gestor via telemàtica, a través del Departament d'Economia i Coneixement, amb el consentiment previ de l'interessat.
Aquesta autorització s'inclou dins de l'imprès de sol·licitud.
8.5 En el cas de documents que ja es trobin en poder del Departament d'Empresa i Ocupació, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de l'entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
8.6 Si la sol·licitud no reuneix els requisits que s'estableixen als apartats anteriors d'aquest article, es requerirà la persona sol·licitant perquè en un termini de deu dies hàbils esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb la resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
9.1 La concessió dels ajuts previstos en aquesta Ordre es regirà per concurrència no competitiva.
9.2 El secretari general del Departament d'Empresa i Ocupació, a proposta del director o directora de Serveis, emetrà una resolució en el termini de dos mesos a comptar de la data de finalització del termini de presentació de sol·licituds previst a la convocatòria.
Si transcorregut aquest termini no s'ha dictat i notificat resolució expressa, les sol·licituds s'entendran desestimades, d'acord amb el que preveu l'article 54 de la Llei 26/2010, de 3 d'agost, de règim jurídic i de procediment de les administracions públiques de Catalunya, de conformitat amb la seva disposició derogatòria segona, per la qual es deroga la Llei 23/2002, de 18 de novembre, d'adequació de procediments administratius en relació amb el règim de silenci administratiu i el termini de resolució i notificació, excepte els seus annexos (DOGC núm. 5686, de 5.8.2010).
9.3 Contra les resolucions del secretari general, que no posen fi a la via administrativa, es pot interposar recurs d'alçada davant del conseller o consellera del Departament d'Empresa i Ocupació en el termini d'un mes a partir de l'endemà de la notificació de la resolució.
Justificació i ordenació del pagament
10.1 Les organitzacions sindicals beneficiàries estan obligades a justificar davant el Departament d'Empresa i Ocupació el compliment de la finalitat per a la qual es va concedir la subvenció i l'aplicació dels fons percebuts mitjançant la presentació d'una memòria d'activitats, que s'ha de presentar com a màxim el 15 de gener de l'any següent al de la concessió de l'ajut.
10.2 El pagament a les organitzacions sindicals s'ordenarà de la manera següent: el 100% en el moment de l'atorgament dels ajuts mitjançant la resolució corresponent, sense que escaigui l'aportació de garanties per part dels beneficiaris.
10.3 D'acord amb el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i la Llei 38/2003, de 17 de novembre, general de subvencions, és un requisit necessari per percebre subvencions el compliment de les seves obligacions tributàries i de Seguretat Social.
D'acord amb l'article 95 del Text refós de la Llei de finances públiques de Catalunya i l'article 14 de la Llei 38/2003, de 27 de novembre, general de subvencions, les entitats beneficiàries de les subvencions regulades en aquesta Ordre resten sotmeses a les obligacions següents:
a) Realitzar l'activitat o adoptar el comportament que fonamenta la concessió de la subvenció.
b) Acreditar davant el Departament d'Empresa i Ocupació el que determina la lletra a), i complir els requisits i les condicions que determinin la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat o, si la subvenció consisteix en un percentatge del cost de l'activitat o la inversió, el cost total corresponent, sens perjudici d'altres mitjans de comprovació que s'hagin establert a les bases reguladores.
c) Sotmetre's a les actuacions de comprovació de l'entitat concedent, a les de control de l'activitat economicofinancera que corresponguin, a la Intervenció General de la Generalitat, a la Sindicatura de Comptes o a d'altres òrgans competents i, en particular, a les derivades del que disposa l'article 97 del Decret legislatiu 2/2003, de 24 de desembre, pel qual s'aprova el Text refós de la Llei de finances públiques de Catalunya, i facilitar-los tota la informació que se'ls requereixi.
d) Comunicar al Departament d'Empresa i Ocupació l'obtenció de subvencions per a la mateixa finalitat, procedent de qualsevol de les administracions o entitats públiques o privades, nacionals o internacionals, així com qualsevol alteració que afecti els requisits i condicions tinguts en compte per a la concessió de la subvenció.
e) Proposar al Departament d'Empresa i Ocupació qualsevol canvi que, dins de la mateixa finalitat, es pugui produir en la destinació de la subvenció.
f) Informar de totes les incidències relatives a les accions aprovades.
g) El compliment de les obligacions tributàries davant la Generalitat.
La Tresoreria ha de comprovar, amb caràcter previ al pagament de les subvencions o bestretes, aquest compliment i, en cas contrari, s'ha d'iniciar el procediment de compensació dels crèdits a percebre pel beneficiari fins a satisfer els deutes pendents, tant si són de naturalesa tributària com si no ho són.
h) Acreditar, abans del dictat de la proposta de resolució de concessió, que es troba al corrent del compliment de les obligacions tributàries i de la Seguretat Social.
i) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
j) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
k) Procedir al reintegrament dels fons percebuts en els supòsits previstos a l'article 15.4 d'aquesta Ordre.
l) No subrogar la gestió de qualsevol aspecte de l'activitat subvencionada.
12.1 Els ajuts regulats per aquesta Ordre seran incompatibles amb qualsevol altre ajut obtingut per l'entitat sol·licitant per a la realització de la mateixa acció, excepte quan es tracti del finançament parcial del projecte i s'hagi definit de manera precisa en la petició de l'ajut la part subvencionada pel Departament d'Empresa i Ocupació i la finançada amb càrrec a altres fons.
12.2 L'import dels ajuts concedits en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat que ha de desenvolupar el beneficiari.
El Departament d'Empresa i Ocupació pot revisar les subvencions ja concedides i modificar-ne la resolució de concessió en cas d'alteració de les condicions o de l'obtenció d'altres ajuts.
Són causes de revocació de les subvencions previstes en aquesta Ordre:
a) Les previstes als articles 99 i 100 del Text refós de la Llei de finances públiques, aprovat mitjançant el Decret legislatiu 3/2002, de 24 de desembre.
b) Les previstes a l'article 37 de la Llei 38/2003, de 17 de novembre, general de subvencions.
c) La inexactitud o la falsedat de les declaracions a què fa referència l'article 92.2.i) del Text refós de la Llei de finances públiques de Catalunya.
d) L'incompliment de les obligacions establertes a l'article 92 bis de la Llei de finances públiques de Catalunya, sens perjudici de les responsabilitats de qualsevol tipus en què hagi pogut incórrer com a conseqüència de la inexactitud o falsedat en la declaració.
15.1 Sens perjudici del que estableixen els articles 98 i 100 de la Llei de finances públiques de Catalunya, si, com a conseqüència de l'actuació de comprovació i de control del Departament d'Empresa i Ocupació o arran dels controls practicats per la Intervenció General, es constata que s'ha produït alguna de les causes de revocació esmentades, s'iniciarà la tramitació del corresponent expedient, el qual s'ha de concloure en el termini de sis mesos des de la data en què s'hagi notificat la resolució d'inici de l'expedient.
15.2 La iniciació del procediment de revocació es notificarà al beneficiari de la subvenció per tal que en el termini de deu dies formuli les al·legacions que consideri necessàries o proposi els mitjans de prova que consideri oportuns.
15.3 Posteriorment, i immediatament abans que es redacti la proposta de resolució, s'atorgarà a la persona interessada el tràmit d'audiència corresponent per tal que en el termini de deu dies al·legui i presenti els documents i les justificacions que consideri oportunes.
15.4 Transcorregut el termini esmentat, el secretari o secretària general del Departament d'Empresa i Ocupació, a proposta del director o directora de Serveis, emetrà la resolució corresponent, i reclamarà el reintegrament total o parcial de les quantitats percebudes indegudament i l'exigència dels interessos que corresponguin, d'acord amb la normativa d'aplicació.
En tot cas, l'incompliment de l'obligació de reintegrament pot originar l'execució de les garanties prestades, si n'hi hagués.
15.5 D'acord amb l'article 104 del Text refós de la Llei de finances públiques de Catalunya, contra la resolució de revocació, que posa fi a la via administrativa, es podrà interposar recurs contenciós administratiu en el termini de dos mesos a comptar de l'endemà de la recepció de la notificació.
Les entitats beneficiàries podran renunciar de forma expressa, totalment o parcialment, a les subvencions atorgades.
A aquest efecte, el director o la directora de Serveis dictarà la resolució corresponent.
Quan les subvencions concedides, individualment considerades, siguin d'import igual o superior a 3.000 euros, la secretaria general donarà publicitat dels atorgaments d'aquestes subvencions mitjançant la seva publicació al Diari Oficial de la Generalitat de Catalunya i en el tauler d'anuncis del Departament d'Empresa i Ocupació (pg. de Gràcia, 105, 08008 Barcelona), tot indicant la convocatòria, el programa i el crèdit pressupostari al qual s'ha imputat, el beneficiari, la quantitat concedida i la/les finalitat/s de la subvenció.
En el cas que no superin la quantitat esmentada, la publicitat es farà mitjançant l'exposició en el tauler d'anuncis abans esmentat.
Sens perjudici del que s'ha establert a l'apartat anterior, es donarà publicitat dels atorgaments de les subvencions mitjançant la seva exposició al lloc web del Departament d'Empresa i Ocupació [URL].
En tot el que no estigui previst en les bases reguladores aprovades per aquesta Ordre, es procedirà d'acord amb el que estableixen el capítol IX del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i la Llei 38/2003, de 17 de novembre, general de subvencions, en tot el que tingui la consideració de bàsic.
Es deroga l'Ordre TRI/373/2006, de 18 de juliol, per la qual s'estableixen les bases reguladores del repartiment entre les organitzacions sindicals dels ajuts per a la mediació i la formació sindical i l'assessorament jurídic i econòmic, i s'obre la convocatòria per a l'any 2006, i les modificacions posteriors, i les ordres TRE/147/2008, de 17 de març, i TRE/130/2010, de 3 de març.
Barcelona, 15 de desembre de 2011